Exqrch/javanese-Komodo-pixelgpt huggingface dataset:
Cake kang direngga karo lapisan ("icing") saka krim mentega ("buttercream"), fondant, utawa marzipan iku jenengè kuwe tart (kuwe tarcis)
"Cake" kang dihias(kuwé tart) utawa ora ana rerenggan digunakakè kanggo makanan penutup utawa suguhan istimewa resepsi nikahan utawa pista ulang taun
Ana ing resepsi nikahan ala Barat lan pista ulang taun, upacara pengirisan kuwe tart didadekakè salah sawijining acara
Ing Indonesia, nasi tumpeng asring nggantekakè peranè "cake" dadi pakanan istimewa ana ing upacara-upacara pengetan
"Cake" kang ukuranè gedhè, bentukè segi papat utawa bunder banjur diiris-iris nalika arep didol utawa disajekakè karan kuwé bolu utawa bolu gulung
Maneka warna puding uga nggunakaké bahan dhasar irisan bolu kang didokokakè ing dhasar loyang sakdurungnè disiram karo agar-agar
Piranti pengocok kuwé ("mixer") digunakakè kanggo ngocok ndog utawa mentega karo gula nganti ngembang
Penambahan lemak nabati utawa hewani ing wujud mentega, margarin, santen, utawa "shortening" ing adonan nggawé tekstur kuwé dadi luwih lembut
Bahan kimia pengembang (soda kue, "baking powder"), penstabil (krim tartar), lan pengemulsi (ovalet)asring ditambahakè ing jero adonan supaya asile luwih apik
Didelok saka tèhnik nggawéne, bolu ("cake") digolongakè dadi rong kelompok
Nggawè kuwe dimulai saka ngocok mentega (margarin) lan gula dadi adonan kang bentukè krim
"Cake" jinis iki merlokakè bahan pengembang kang wujud "baking powder" utawa soda kuwè
Salah sawijining tuladhané "butter cake" paling prasaja yaiku "pound cake" kang digawé saka mentega, gula pasir, lan glepung terigu kang takeranè 1 pon kabèh
Resep pound cake jaman biyèn durung nggunakaké bahan pengembang, lan mung ngandalakè mentega kang dikocok nganti lembut
Prosès nggawène dimulai saka ngocok ndog lan gula nganti dadi busa kang alus lan kenthel
Mentega (margarin) cair utawa lenga klentik biyasanè uga ditambahakè sawisé adonan dicampur karo glepung
Didelok saka tèhnik ngocokè ndog, "sponge cake" diperang dadi loro, yaiku: * Kuwe karo putih lan kuning endhog kang kocok dhéwé-dhéwé
Tekstur kuwe dadi lembut banget, tuladhané "chiffon cake" utawa "angèl food cake"
* Kuning lan putih endhog diudhek bareng ("Genoise")
Akeh resep bolu lan cake nggunakaké kuning lan putih ndog kang dikocok bareng.
Pasisir Pangandaran Pasisir Pangandaran ya iku papan wisata pasisir sing dunungé ana ing Jawa Kulon
Pasisir Pangandaran dumunung ing Désa Pananjung, Kacamatan Pangandaran, leté ± 92 km arah kidul kutha Ciamis.
Laika Laika (Rusia: Лайка, tegesé tukang njegog (Indonésia "penyalak"); 1954 – 3 November 1957) ya iku asu saka nagara Uni Sovyèt kang dadi kéwan pisanan kang ngorbit Bumi lan makluk pisanan kang mati nalika ngorbit
Ana ing jaman semono, tèknologi kanggo ngorbit durung dikembangaké dadi pengarepan kanggo urip cilik
Mung sithik dampak saka pamaburan njaba akasa marang makhuk urip kang dingertèni nalika misi mau ditindakaké
Para ilmuan percaya yèn manungsa ora bakalan bisa urip nalika ana ing misi peluncuran ewadéné kondisi ing njaba akasa
Dianakaké pamaburan kanggo untuk makluk urip dudu manungsa dadi wiwitané penerbangan kanggo manungsa
Jeneng asliné ya iku Kudryavka (Rusia: Кудрявка 'Si Brintik Cilik'), kang diwènèhi palatihan karo asu liyané, lan pungkasané dipilih dadi penumpang wahana antariksa Sovyèt Sputnik II kang diluncuraké menyang njaba akasa tanggal 3 November 1957
Laika diyakini mati sadéla sawisé peluncuran amarga kepanasen suhu, kang kemungkinané disebabaké déning gagalé penopang R-7 punjer misahaké awak saka amotan
Sebab kang sebeneré lan wektu matiné durung diumumaké nganti taun 2002
Ana laporan kang isiné iku nyebutaké yèn laika mati amarga kentèkan oksigèn utawané laika mati amarga kena eutanasia sadurungé kentèkan oksigèn, kaya kang ditegesaké déning pamaréntah Uni Sovyèt
Pracoban iku mbuktikaké yèn penumpang kang urip bisa kuwat ana ing peluncuran ing orbit.
Wingko babat Wingko utawi asring dipunsebat Wingko babat inggih punika dedhaharan tradhisional khas Indonesia
Wingko punika jinising kuwe ingkang didamel saking krambil parut, glepung ketan, gula, lan uyah sekedhik
Wingko kaloka wonten ing pasisir lèr pulau Jawa|Jawa
Kuwe punika asring disade wonten stasiun, terminal utawi toko-toko kuwe
Wonten ing pulau Jawa, wingko asring damel olèh-olèh kaluwargi, mila ndadosakèn kuwe punika kaloka
Wingko limrahipun awujud bunder lan radi atos sarta biyasa dipunsajekakèn anget lan diiris alit-alit
Wingko saged disade bunder ageng utawi alit-alit lan dibungkus nganggé kertas
Campuran gendis lan krambil ndadosaken rasanipun eca
Wingko ingkang paling misuwur inggih punika wingko ingkang saking Semarang
Punika njalari kathah tiyang ngira manawi wingko punika saking Semarang
Mila makaten, sajatosipun wingko babat asalipun saking Babat, laladan alit ing Lamongan, Jawi wétan
Babat dumunung wonten ing caketing Bojonegoro, Jawa wétan
Sapunika wingko punika dedhaharan kaloka ing Babat lan Semarang
Wingko saged pinanggih wonten jalan Pandanaran, Stasiun Tawang, Stasiun Poncol lan pusat sadean Wingko Babat ing Jalan Cendrawasih
Kathah wingko ingkang taksih ngginakakèn nama Tionghoa|"Tionghoa"
Wingko babat wonten manéka warna rasa inggih punika coklat, durèn, nangka lan liya-liyanè.
Orlando Bloom Orlando Bloom ya iku aktor Hollywood kang lair ing Canterbury, Kent, Inggris ing tanggal 13 Januari 1977
Dhèwèké duwé jeneng asli Orlando Jonathan Blanchard Bloom
Orlando duwé lelara dislèksia dadi dhèwèké angèl mèlu wulangan ing St
Dhèwèké laiè béasiswa akting saka British American Drama Academy
Masjid Agung Wolio Masjid Al-Muqarrabin Syafyi Shaful Mu'min utawa kondhang kanthi jeneng Masjid Agung Wolio iku masjid sing dumunung ing Kutha Bau-Bau, Pulo Buton, Sulawesi Kidul-wétan
Masjid iki dibangun taun 1712 déning Sultan Sakiuddin Durul Alam sing mimpin Kasultanan Buton nalika iku minangka masjid tuwa dhéwé ing Sulawesi Kidul-wétan (Sultra) lan minangka lambang kejayaan Islam ing jaman semana
Para ahli yakin yèn Masjid Agung Wolio iku masjid tuwa dhéwé ing Sulawesi Kidul-wétan
Nanging, sajatiné ana sawijining masjid liya sing luwih tuwa sing dibangun ing mangsa pamaréntah Sultan pisanan Buton, Kaimuddin Khalifatul Khamis utawa Sultan Murhum (1427-1473)
Mung, masjid iku kobong sajeroning perang sadulur ing Kasultanan Buton
Sabanjuré, Sultan Sakiuddin Darul Alam, sing kasil menang sajeroning perang sadulur mau, yasa Masjid Agung Wolio kanggo ngganti masjid sing wis kobong.
Masjid Agung Awwal Fathul Mubien Masjid Agung Awwal Fathul Mubien iku siji masjid sing dumunung ing Dalan Sultan Hasanuddin, kalurahan Islam, kecamatan Tuminting, Kutha Manado, Sulawesi Lor
Masjid ini diadegaké watara taun 1770 lan minangka masjid pisanan sing dibangun ing kutha Manado.
Masjid Tua Palopo Masjid Tua Palopo minangka masjid tilas Krajan Luwu sing pernahé ana ing kutha Palopo, Sulawesi Kidul
Masjid iki diadegaké déning Raja Luwu sing asmané Datu Payung Luwu XVI Pati Pasaung Toampanangi Sultan Abdullah Matinroe ing taun 1604 M
Masjid sing jembaré 15 m² iki dijenengi Tua, amarga umuré wis tuwa
Déné jeneng "Palopo" dijupuk saka tembung sajeroning basa Bugis lan Luwu sing duwé loro makna, yaiku: sapisan, panganan sing kagawé saka campuran beras ketan lan gula; kaloro, nglebokaké pasak sajeroning bolongan saka yasan
Kaloro makna iki duwé rélasi karo prosès pembangunan Masjid Tua Palopo iki
Arsitèktur Masjid Tua Palopo iki unik banget
Ana patang unsur wigati sajeroning konstruksi masjid tuwa iki, yaiku unsur lokal Bugis, Jawa, Hindhu lan Islam.
Masjid Al-Muhajirin Kepaon Masjid Al-Muhajirin iku siji masjid sing dumunung ing Kampung Kepaon, Denpasar, Bali
Masjid iki kagolong masjid tuwa ing kutha Denpasar lan dumunung ing tengah kutha
Miturut cathetan sajarah, masjid iki diadegaké ing taun 1326 Hijriyah
Nalika diadegaké, Masjid Al-Muhajirin isih mung ukuran 12×12 mèter
Biyèn jenengé Hamsul Mursalin.
Pitu Kaajaiban Donya Kuna Pitu kaajaiban donya kuna iku pratélan sing isi pitung kaajaiban donya ing jaman kuna
Sing nyetusaké wiwitan pratélan iki ya iku Antipater Sidon, sing gawé pratélan struktur sajeroning sawijining puisi (watara 140 SM)
Sajarawan Herodotus, wong pinter Callimachus saka Kirene (kira-kira 305 SM - 240 SM), tèknisi Filon saka Bizantium wis gawé pratélan sing luwih dhisik mung tulisan-tulisan iki wis ora ana, kajaba mung minangka referensi
Pitu Keajaiban Donya Kuna, ya iku pratélan kanthi urutan kaya mangkéné: Loro saka keajaiban donya saiki dumunung ing wewengkon Yunani, Mesir, lan Turki, lan siji dumunung ing Irak
Siji-sijiné kaajaiban donya kuna sing isih tahan ya iku Piramid Giza
Kaajaiban donya kuna sing umur paling sithik ya iku Kolosus ing Rodos, sing mung tahan 56 taun sadurungé diajuraké déning lindhu
Ana sawatara pasulayan ngenani apa Taman Gantung Babilonia naté dibangun?.
Masjid Wapauwe Masjid Wapauwe iku masjid kang ana ing désa Kaitetu, Provinsi Maluku.Masjid Wapauwe madeg ing taun 1414M kang dumunung ana ing tlatah gunung wawane
Ing taun 1414M kang pungkasan yasa masjid Wapauwe yaiku asalé saka para pandatang saka Jailolo, Maluku Kidul kang dipandegani déning panjenengan Jamilu.Jamilu yaiku pangembang utawa panyebar syiar agama Islam ing Wawae lan kang ngerubah wujud masjid kaya asliné.Anané Jamilu ing désa Kaitetu ngawé panduduk Waéwae ing sajeroning dina boyong ing désa Keitetu lan jeneng Wapauwe kang ngandut arti wit pelem kang rindang.Ing taun 1700M
wit pelem kang rindang.Ing taun 1700M pérangan ornamen kang ora bisa tinemu ing masjid-masjid liyané
Wadhuk Gajah Mungkur Wadhuk Gajah Mungkur ya iku wadhuk kang mbendhung kali Bengawan Sala lan dunungé 3 km sisih kidul kabupatèn Wanagiri, Provinsi Jawa Tengah
Kanggo agawé wadhuk iki, kang ndunungi 51 désa, utawa kurang luwih 12.157 kepala kulawarga lan 67.157 jiwa, nglakokaké transmigrasi bedhol désa menyang Sumatra Kulon (Sitiung), Jambi (Jujuhan, Rimbo Bujang, Alai Ilir, Pemenang), Bengkulu (Air Lais, Sebelat, Ketahun, Ipuh), lan Sumatra Kidul (Panggang, Baturaja)
Wadhuk Gajah Mungkur iki mligi ngairi sawah masarakat ing laladan Sukoharjo, Klaten, Karanganyar lan Sragen
Wadhuk Gajah Mungkur iki ambané kurang luwih 8.800 ha ing 7 kacamatan
Wadhuk iki uga kanggo tandhon banyu kanggo masarakat lan ngasilaké listrik saka PLTA kang gedhéné 12,4 MégaWatt
Wadhuk iki bisa ngairi sawah kang ambané 23.600 ha ing laladan Sukoharjo, Klaten, Karanganyar lan Sragen
Wadhuk kang wiwit operasi taun 1978 iki sajatiné dirancang bisa nganti umur 100 taun
Nanging ing taun 2007, wis akèh eneban blethok anuwuhaké rasa tidha-tidha apa wadhuk iki bisa tahan nganti 100 taun
Wadhuk Gajah Mungkur uga kanggo panggonan rékréasi kang ora kalah karo panggonan rékréasi liyané
Ing wadhuk Gajah Mungkur iki nyediakaké prau kanggo ngubengi wadhuk
Kajaba iku uga bisa kanggo panggonan mancing
Ing Wadhuk Gajah Mungkur uga ana ulah raga layang gantung utawa gantolé
Uga ana taman rékréasi sendhang kang panggonané ana ing 6 km arah kidul Kutha Wanagiri
Ing wadhuk Gajah Mungkur iki uga ana sawijining tugu pèngetan wujud reca bedhol désa kang dumunung ing taman rékréasi, dadi seksi pangurbanan para warga désa kang transmigrasi bedhol désa menyang Sumatra
Ing mangsa katiga, banyuné wadhuk mung sithik, saéngga pérangan pinggiré wadhuk bisa asat
Amerga iku, pérangan pinggir wadhuk kang asat dimupangataké masarakat kanggo nandur jagung
Ing pungkasan taun 2006 ing mangsa katiga, lumahing banyu wadhuk mudhun saéngga dadi dalan kang ngubungaké kutha kacamatan Eromoko karo Baturetno.
Golekan Prau golekan yaiku jinise prau tradhisional saka Madura, Indonesia
Prau-prau kuwi maune layar nganti Singapura, ana ing kana diarani prau dagang Madura
Saiki jinis perahu iki mung dingerteni lokal, utamane sing cedhak karo Bangkalan ing Madura Kulon lan ing kapuloan Kangéan.
Mario Teguh Mario Teguh (#ALIH) ya iku "motivator" lan "konsultan" sing asalé saka Indonésia
Jeneng asline ya iku Sis Maryono Teguh, nanging nalika ing ngarep "publik", dhèwèké nggunakaké jeneng Mario Teguh
Dhèwèké éntuk gelar Sarjana Pendidikan saka Institut Keguruan dan Ilmu Pendidikan (IKIP) Malang
Mario Teguh uga gawé komunitas" " Mario Teguh Super Club" (MTSC).
Hotèl Hotèl tegesé papan kang duwé mupangat kanggo nampung wong kang teka ing sawijiné laladan utawa wewangunan kang nyedhiani pondokan, panganan lan ombénan kanggo umum
Hotèl kang kapisanan pancen diciptaké kanggo nglayani masarakat..Hotèl asal-usulé didelemg saka dasanama asalé saka tembung hostel, tembung iki kalebu basa Prancis kuna..Sajarah Hotèl madeg wiwit akir abad 17
Hotèl uga kagolong wewangunan kang duwé akèh kamar kanggo diséwaké kanggo nginep
Ing hotèl uga ana restoran lan ana uga kang nyéwakaké gedhong kanggo pertemuan, kanggo nganténan lan kanggo rapat
Hotèl kalebu salah sawijining wujud akomodasi kang dadi pangkopenan kanthi cara komersial, disediaké kanggo sapa waé kang kepéngin éntuk pelayanan, kepéngin nginep, mangan lan ngombé kanthi cara mbayar
Hotèl apung kalebu hotèl nanging panginepan iki pernahé ing pinggir kali, terusan utawa sagara
Hotèl apung ya iku hotèl kang ana ing ndhuwur kapal laut
Hotèl apung bisa pindhah-pindhah enggon awit ana ing ndhuwur kapal.
Masjid Sultan Ternate Masjid Sultan Ternate masjid iki kagolong masjid kang duwé Al-Qur'an kang umuré atusan taun.Masjid Sultan Termate lan pulo kang dumunung ing Kasultanan Ternate kanthi kadadéan dianggo kroyokan ing Jepang lan Sakuthu rikala taun 1942
Sadurungé Portugis, Walanda lan Jepang ing tlatah kana ngadeg anané kasultanan kang ngecakaké ajaran Islam Filosofi
Kasultanan Ternate kang misuwur nggawé papréntahan kang ora bisa dipisahake ing ajaran Islam
Sultan Ternate I yaiku panjenegan Sultan Cico lan dhuweni jeneng liyané kang misuwur karan Sultan Baab Masyhur Malamo saéngga pura lan masjid ing tlatah kang padha utawa sak padunungan lan diyasa ing abad kaping 13
Masjid Sunan Ternate kapisanan dimadegake duwé ketaran (ciri) payon kang lapis pitu (7) tingkat lan duwé kastimiwa yaiku duwé pedoman kanthi ngerayakake dina riyaya kaping loro: Kasimpulan
Wong paribumi lan paneliti bisa ngutarakake lan bisa nari kasimpulan déning masjod Sultan Ternate kangdadi siji ing pambangunané kaya ta masjid, gedung papréntahan uga pura kasultanan diadegaké ana ing siji tlatah (lemah).Bisa kasimpulake yaiku tindak tanduké kasultanan Ternate kanthi pedoman Kuran kang dianut.
DMOZ Proyèk Dirèktori Kabuka (Inggris: "Open Directory Project", dicekak ODP), dikenal kaanthi jeneng Dmoz (saka jeneng domain asliné, "directory.mozilla.org") iku siji dirèktori kontèn kabuka multibasa saka "World Wide Web", dirèktori iki disusun lan dirumat déning sakumpulan editor sukarila saka siji komunitas maya
Dirèktori ODP ora golèki kauntungan sajeroning ndaptaraké situs-situs wèb kang dikirim
ODP migunakaké skéma hierarkis ontologi kanggo ngatur pratélan situs-situs wèb ing dirèktoriné
Pratélan situs-situs wèb ing dirèktori ODP kang duwé topik sarupa diklompokaké sajeroning sawiji kategori, kang bisa nyakup kategori kang luwih cilik.
Kompor Kompor ya iku piranti masak kang ngasilaké panas asal saka geni
Kompor lumrahé tinemu ing pawon
Bahan bakar kompor warna-warna kaya ta: Ing laboratorium kompor lumrahé minangka manasaké sampel utawa bahan kang diuji cobaké ing percobaan
Nalika jaman peradhaban, manungsa wis ngerti geni kanggo ngolah panganan mentah supaya mateng
Bangsa Timur kaya ta Cina, Koréa, lan Jepang wis luwih dhisik ngerténi kompor utawa tungku tinimbang bangsa barat
Nalika tinemu kang sepisanan kompor dhapuré kaya tungku
Tungku geni wis ana ing Cina wiwit jaman Dinasti Qin (221-206/207 SM)
Tungku iki digawé saka lemah
Désainé mirib karo kamado ing Jepang nalika periodé Karajan Kofun ing abad 3 nganti 6
Kamado nduwéni wujud kothak persegi kang ngurungi geni ing bolongan dhuwuré kanggo wadhah panci
Kamado dhuwuré sakdhengkulé wong diwasa
Bahan bakar kamado ya iku kayu utawa batubara kang dilebokaké saka bolongan ing pérangan ngarep
Kamado terus dienggo nganti periodé Karajan Edo ing taun 1603-1867
Sing ndunungi Éropah ing abad pertengahan isih masak nganggo kayu baker
Banjur nggawé tatakan kang luwih cendhek kanggo masak
Saliyané iku ana uga kang masak nganggo perapian saka watu kang kasusun
Perapian iki dhuwuré padha kaya bangkékan
Perapian iki uga diwénéhi cerobong pega
Kanthi cara iki masak bisa karo ngadég
Panci kang kanggo masak diséléhaké persis ing sandhuwuré geni, kanthi cara digantung ing saka utawa "kaki tiga"
Kanggo ngatur panas mung ngunggahke utawa ngedhunake panci
Kompor lenga gas portabel kang sepisanan digawé nalika taun 1849
Kang nggawé kompor lenga iki jenengé Alexis Soyer
Kompor gas kang sepisanan digawé taun 1820
Tanggal 20 September 1859 George B
Simpson ing Washington DC, Amérikah Sarékat nggawé hak patén kompor listrik kang nggunakaké pemanas saka kumparan
Énergi listrik bisa diowahi dadi énergi panas saka kumparan
Taun 1970 ana ide kang nganti kumparan kawat karo "glass-caramic", saéngga kompor saiki ora ana ambuné, ora ana pegané lan bisa ringkes, ora ngentékké panggonan.
Abdullah Gymnastiar Abdullah Gymnastiar ya iku tokoh agama Islam
Dhèwèké kerep diarani Aa Gym.Aa Gym lair tanggal 29 Januari 1962
Aa Gym lair ana ing Bandung.
Jacob Perkins Jacob Perkins ya iku wong kang nemu kulkas
Jacob Perkins lair ing Massachudetts, Amérikah Sarékat, tanggal 9 Juli 1766
Sadurungé dikenal minangka ilmuwan lan ahli mesin, Perkins mung dikenal minangka sawijining pandhe mas
Nalika umuré 21 taun, dhèwèké wis dikenal minangka ilmuwan lan ahli mesin
Nalika dhèwèké nyambut gawé marang ahli wesi, Perkins nyambi sinau ngèlmu kususe babagan mesin
Perkins manuhaké kulkas nalika taun 1834
Kulkase Perkins durung nggunakaké Freon, kaya saiki
Dhèwèké nggunakaké eter lan siklus tekanan uwab banyu kanggo nggawé es
Sawisé Perkins nemu kulkas, ana pirang-pirang ilmuwan saka pirang-piang nagara padha lomba kanggo ngadaptasi lan ngrembakakake panemone mau.John Gorrie, sawijining ilmuwan lan uga sawijining dhokter asal Amérika, ngadaptasi kulkas gawéane Perkins
Gorrie nggunakaké es kanggo ngopres pasiene
Ing Jerman, sawijining insinyur kanthi aran Karl Von Linden uga ngadaptasi tèknologi kulkas gawéane Perkins.Raoul Picxcet saka [[Switserlan kang uga gawé kulkas kang mirib karo kulkase Perkins
Mung, Raoul ora nggunakaké eter kaya kang digunakaké Perkins, nanging dhèwèké nggunakaké sulfur dioksida minangka piranti "pendingine"
Saliyané penemu kulkas, Perkins uga dikenal minangka penemu pirang-pirang mesin kaya ta "pemanas" banyu lan pencetak dhuwit logam
Kategori:Penemu Kategori:Lair 1766 Kategori:Pati 1849
Jacques Cousteau Jacque Cousteau ya iku pelopor filem dokumenter sesawangan ngisor sagara
Jacque lair ing St
Andre de Cubzac, Prancis, tanggal 11 Juni taun 1910
Kawit cilik, dhèwèké wis seneng sagara
Nalika umure patang taun, dhèwèké sinau nyelem
Cousteau uga seneng karo kanga aran mesin
Nalika umure 13 taun, dhèwèké tuku suting nganggo dhuwit celengane
Sawisé ngothak-athik potone, dhèwèké moto sesawangan kang ana ing omahé
Dhèwèké banjur nganakake panaliten ngenani endahe sesawangan dhasar sagara
Pirang-pirang piranti, kaya ta selang kanggo ambekan, sandhanagn nglangi, lan piranti ambekan wis digawé kanggo njurung panalitene mau
Cousteau uga gawé lapisan tahan banyu kanggo nutupi sutinge
Taun 1943, dhèwèké karo sawijining teknisi Prancis kanthi aran Emile Gagnan, nyipta "aqua lung"."Aqua lung" ya iku piranti kang dugunaake nalika ambekan ana ing dhasar sagara
Taun 1955, dhèwèké ngananake pelayaran ana ing Laut Merah lan Samodra Hindia nganggo ongkos saka pamaréntah Prancis lan "Natioanl Geographic"
Ing kono, dhèwèké ngrekam sesawangan dhasar sagara nganggo sutinge
Asile ya iku sawijining filem dokumenter kanthi irah-irahan "The Silent World"
Film iki bisa nggambaraké iwak hiu kang nglangi kanthi iring-iringan
Film iki uga gawé Cousteau dadi pemenang ing "Academy Award"
Taun 1966, dhèwèké uga kasil menangake "Academy Award" kanthi irah-irahan filem ya iku "World Without Sun"
filem iki minangka asil paneliten lanjutan kang dianakake déning Cousteau
Cousteau tinggal dunya tanggal 25 Juni 1997.
Matoa Matoa nduwéni jeneng latin Pometia pinnata
Matoa iku woh-wohan asli Papua
Matoa nduwéni rasa kang mirib kaya woh rambutan utawa woh klengkeng
Wit matoa urip dhuwur lan kayuné bisa kanggo mébel utawa kusén-kusén omah
Matoa kalebu tuwuhan kang wohé musiman
Matoa ngawoh ing sasi September nganti Oktober nalikane mangsa katiga
Matoa thukul ing kabèh wewengkon kepulauan Cendrawasih
Matoa nduwéni woh kang dhapuré bunder lonjong, ukuran wohé kira-kira méh padha karo endhog utawa woh jambe
Woh matoa dawané 1,5-5 cm lan dhiameteré 1-3 cm
Woh Matoa duwé kulit lunyu wernané coklat semu ireng nalika mateng
Matoa kang isih enom lan mentah wernané kuning semu ijo
Matoa ana uga kang wernané ijo semu kuning
Matoa nduwéni kulit ari kang rupané putih bening
Kulit ari némplék ing daging woh matoa
Ing Papua Nugini, woh matoa diarani Taun
Ing tlatah-tlatah liyané ana kang ngarani "ganggo", "jagir", "jampania", "kasai", "kase", "kungkil", "lamusi", "lanteneng", "lengsar", "mutoa", "pakam", "sapen", "tawan", "tawang" lan "wusel"
Saliyané urip ing Papua, matoa uga bisa urip ing Maluku, Sulawesi, Kalimantan, lan Jawa
Matoa bisa urip ing panggonan kang dhuwuré 1.400 mèter ing sandhuwuré sagara
Saliyané ing Indonésia, matoa uga urip ing Malaysia, Papua Nugini kang dunungé ing wétan Papua, lan ing tlatah tropis ing Australia
Matoa urip alasan ing alas-alas
Matoa iki sakjinis karo tuwuhan kulawarga rambutan-rambutanan utawa Sapindaceae
Déné jinisé ing basa latin diarani "pometia pinnata".
Séngon segara Sengon Laut utawa Jeungjing ya iku tuwuhan kayu kang kalebu anggota suku Fabaceae
Tuwuhan kang dianggep duwé kaluwihan paling rikat gedhé ing donya iki bisa thukul nganti 7meter ing wektu umur setaun
Nama ngèlmiahé ya iku "Paraserianthes falcataria"
Sengon Laut iki kayuné ènthèng lan wernané putih, cocog kanggo "konstruksi" cilik-cilikan kaya ta peti kemas kanggo buah, papan partikel ("particle board") lan triplèk ("blockboard")
Jeneng liya kayu Sengon Laut ing saben laladan iku béda-béda
Kaya ta "sika", "selawaku" (Maluku), "baé, bai, wai, wahogon" (Papua), "batai" Malaysia, "kalbi", "albasiah" atau "albise"
Ing basa Inggris disebutaké kanti jeneng "Moluccan sau", "falcata", atau "white albizia"
Tuwuhan iki bisa gedhé nganti dhuwuré 40m lan ambané 100sènti
Sengon Laut kayuné lumrahé lurus lan "silinder"
Werna kulité klawu utawa rada putih, lunyu, kutil
Godhong majemuk lan sirip loro, sirip-sirip godhong cacahé 6-20 pasang, ing saben sijiné ana 6-26 pasang godhong kang wujudé "èlips" rada dawa
Kembang kelamin gandha, kang kumpul dadi siji ing jero bulir kang ngepang 10–25 cm, manggoné ana ing ngisor pang godhong, kelopak kembang dhuwuré 2mili
Tabung makutha wujudé kaya corong, putih lan bisa malih warna kuning, dhuwuré 6mili
Benangsari cacahé akèh, putih, lan metu saka makutha, ing ngisoré dadi siji dadi tabung
Woh polong tipis kaya pita, lurus, 6-12 × 2 cm, Wiji 16 bisa luwih lan bisa kurang
Kayu sengon laut wernané putih lan uga ana sing coklat nom
Kayu iki duwèni kulit jero kang lunyu lan pliket, tekstur kasar lan rata
Kayu kang isih seger ambuné kaya pete, lan bisa ilang ambuné yèn kayu wis garing
Kayu sengon Laut kagolong kayu kang ènthèng, kayu iki kagolong ing kelas kuwat IV-V, lan kelas awèt IV-V
Kayu iki gampang diawètké lan uga gampang digaringké, nanging kayu iki gampang béngkong nalika wis garing
Ing Jawa Barat, kayu Sengon Laut akèh sing nggunakaké dadi bahan gawé omah kaya ta papan, kasau, balok, cagak lan liya-liyané
Ingi Maluku, ing jaman biyèn kayu sengon biyasa digawé bahan kanggo tameng, amarga ènthèng, ulet lan angèl pecah
Saiki kayu sengon biyasa digawé kanggo papan, peti kemas buah, venir, pulp utawa (bubur kayu), papan serat ("fiber board"), papan partikel ("particle board"), papan triplèk ("blockboard"), korek, kelom ("alas kaki")
Sengon uga kerep ditandur kanggo tuwuhan hias, wit iki bisa kanggo njaga erosi, rabuk ijo, lan bisa kanggo kayu obong
Godhongé bisa kanggo pakan kéwan wedhus, kulité bisa ngasilaké zat "penyamak"
Panggon asli "Paraserianthes falcataria" ya iku alas primer, nanging uga bisa urip ing alas sékundhèr lan ing pinggir-pinggir kali lan uga ana ing pinggir sagara.
sengon Laut cocog ing papan kang iklim teles lan rada garing, wiwit saka dataran cendhèk nganti tekan pagunungan ing jarak 1.500 m dpl
Wit iki bisa urip ing tanah kang ora subur, tanah teles utawa ing tanah asin
Sengon Laut uga akèh ditandhur ing wujud wanatani, campur karo manéka tuwuhan liya kaya ta pari, lombok, lan liya-liyané